OpenLLM-France/wikimedia huggingface dataset:
# Wikifunctions

Wikifunctions és un catàleg de funcions editat de forma col·laborativa que té com a objectiu permetre la creació, modificació i reutilització de codi. Està estretament relacionat amb el projecte Abstract Wikipedia, una extensió a Wikidata que té com a objectiu crear una versió de Viquipèdia que no es base en cap idioma concret, però que s'adapte a qualsevol mitjançant dades estructurades. Els noms inicials es consideraven provisionals; fins que el 22 de desembre de 2020 es va anunciar el nom definitiu de Wikifunctions.
Va ser concebuda per Denny Vrandečić, cofundador de Wikidata, en un document de treball de Google l'abril de 2020, i proposat formalment el maig de 2020 (com a Wikilambda). Va ser aprovat per la junta de la Fundació Wikimedia el juliol de 2020 com a Abstract Wikipedia. Es preveu que es pose en marxa el 2022, sent el primer projecte Wikimedia en crear-se des de 2012.

## Referències

* 1 2 Harrison, Stephen. «Wikipedia Is Trying to Transcend the Limits of Human Language» (en anglès), 01-09-2021. [Consulta: 1r setembre 2021]. «At heart, Wikifunctions is rather technical: It will let the community create functions—that is, sequences of computer programming instructions. These functions will use data as inputs, apply an algorithm, and calculate an output, which can be rendered into one of the natural human languages to answer questions.»
* ↑ «Wikidata founder floats idea for balanced multilingual Wikipedia». Neowin, 13-04-2020 [Consulta: 2 juliol 2020].
* ↑ «Wikidata.org: Představte si databázi, ve které by jednou mělo být úplně všechno» (en txec). Živě.cz, 14-04-2020 [Consulta: 2 juliol 2020].
* ↑ «Abstract Wikipedia: un projet de traductions de l'encyclopédie depuis sa base de données» (en francès). ZDNet France, 05-07-2020 [Consulta: 6 juliol 2020].
* ↑ «Abstract Wikipedia/Name». Meta-wiki. [Consulta: 7 juliol 2020].
* ↑ «Wiki of functions naming contest». [Consulta: 24 desembre 2020].
* ↑ Vrandečić, Denny (8 abril 2020), "Architecture for a multilingual Wikipedia", arΧiv:2004.04733 [cs.CY]
* ↑ «Abstract Wikipedia/June 2020 announcement - Meta».
* ↑ «"Abstract Wikipedia": Neues Projekt soll Wissen in alle Sprachen übersetzen» (en alemany). RedaktionsNetzwerk Deutschland, 06-07-2020 [Consulta: 6 juliol 2020].
* ↑ «Abstract Wikipedia: Wie das Online-Lexikon eines seiner größten Probleme lösen will» (en alemany). t3n Magazine, 06-07-2020 [Consulta: 6 juliol 2020].
# Barraca del camí del Mas Roig XIII

La Barraca del camí del Mas Roig XIII és una obra del Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

És una barraca de planta rectangular, exempta i orienta al sud. La coberta és de terrer i la cornisa horitzontal acabada amb pedres col·locades al rastell. A l'esquerra hi ha un petit paravents amb una menjadora, i a la dreta hi ha un breu muret de pedra sobrera.
El seu interior és rectangular i mesura 1'80m de fondària i 3'53m d'amplada. Conté una menjadora i una fornícula o escudeller. Està coberta amb una cúpula que tanca amb lloses col·locades en angle. L'alçada màxima és de 2'66m.

## Referències

* 1 2 «Barraca del camí del Mas Roig XIII». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].
# Ain Beida

Ain Beida (àrab: عين بيضة, ʿAyn Bayḍa) és una localitat costanera que es troba a la província de Dakhla-Oued Ed-Dahab, a la República Àrab Sahrauí Democràtica (RASD). La població, que es troba a 60 km del sud de Dakhla, està situada dins del territori ocupat pel Marroc. La població rep finançament arran d'un acord de la Unió Europea i el Marroc per potenciar la indústria pesquera del territori ocupat de la RASD, cosa que ha estat criticada per ser una manera de fomentar l'establiment de colons marroquins al Sàhara Occidental.

## Referències

* 1 2 «Rispetto del diritto umanitario internazionale nel Sahara occidentale» (en italià). Parlament Europeu, 24-01-2018. [Consulta: 9 maig 2021].
* ↑ «Western Sahara Resource Watch | Le soutien UE au Maroc pour la pêche renforce l'industrie au Sahara» (en francès). [Consulta: 9 maig 2021].
* 1 2 «Western Sahara: EU Funds Moroccan PopTrans Crime». [Consulta: 9 maig 2021].
* ↑ «Western Sahara Resource Watch | Saharawi report on the Western Sahara fish plunder» (en anglès). [Consulta: 9 maig 2021].
# Brussels Cycling Classic 2024

La Brussels Cycling Classic 2024 fou la 104a edició de la Brussels Cycling Classic. La cursa es disputà el 2 de juny de 2024 amb un recorregut de 218,4 km amb inici i final a Brussel·les. La cursa formava part de l'UCI ProSeries 2024, en la categoria 1.Pro.
El vencedor final fou el noruec Jonas Abrahamsen (Uno-X Mobility), que s'imposà en solitari en l'arribada a Brussel·les. Biniam Girmay (Intermarché-Wanty i Kaden Groves (Alpecin-Deceuninck), segon i tercer respectivament, completaren el podi.

## Equips

L'organització convidà a 21 equips a prendre part en aquesta cursa.

## Classificació final

Font: ProCyclingStats :

## Referències

* ↑ «Abrahamsen se luce en Bruselas» (en castellà). [Consulta: 14 juny 2024].
* ↑ «Startlist for Brussels Cycling Classic 2024». [Consulta: 14 juny 2024].

## Enllaços externs

* [ Brussels Cycling Classic 2024 - Lloc web oficial]
# Buergeria japonica

Buergeria japonica és una espècie de granota que viu al Japó i Taiwan.
Està amenaçada d'extinció per la pèrdua del seu hàbitat natural.

## Referències

* Kuangyang, L., Wenhao, C., Kaneko, Y. & Matsui, M. 2004. Buergeria japonica. Llista Vermella d'Espècies Amenaçades de la UICN 2006. Consulta: 9 de gener de 2008.
# Ca l'Obdúlia

Ca l'Obdúlia és una casa eclèctica de Montmeló (Vallès Oriental) protegida com a Bé Cultural d'Interès Local.

## Descripció

Edifici aïllat que consta de semi-soterrani, planta baixa i planta pis. La coberta és a dues vessants amb carener perpendicular a la façana principal. Al damunt del carener hi ha una cresteria de ceràmica vidriada negre. Les façanes principals i posterior estan arrebossades i pintades. Les façanes laterals estan recobertes d'aïllant.
Totes les obertures són de proporcions verticals.
La façana principal és de composició simètrica i està emmarcada per dues pilastres que sostenen una petita motllura. En el coronament de les façanes hi ha una cornisa que té al damunt una balustrada. Ambdues estan sostingudes per vuit mènsules esculturades. Al damunt de cada buit, sota la cornisa, hi ha tres vuits de ventilació. La porta principal està emmarcada per dues grans finestres amb reixa de ferro. A la façana posterior que dona al jardí hi ha una galeria coberta de tres obertures a cada planta.

## Referències

* 1 2 3 «Ca l'Obdúlia». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2017].
# Willhendersonita

La willhendersonita és un mineral de la classe dels silicats que pertany al grup de la zeolita. Va ser anomenada en honor de William A. Henderson Jr. (1932-2014) químic nord-americà que va descobrir el mineral.

## Característiques

La willhendersonita és un tectosilicat de fórmula química KCa(Si₃Al₃)O₁₂·5H₂O. Cristal·litza en el sistema triclínic. Es troba en cristalls tabulars, aplanats en {001}, amb {100}, {010} i {001}, i en agregats amb macles semblants a reixes, els cristalls mesuren menys d'1 mm. La seva duresa a l'escala de Mohs és 3.
Segons la classificació de Nickel-Strunz, la willhendersonita pertany a «02.GD: Tectosilicats amb H₂O zeolítica; cadenes de 6-enllaços – zeolites tabulars» juntament amb els següents minerals: gmelinita-Ca, gmelinita-K, gmelinita-Na, cabazita-Ca, cabazita-K, cabazita-Na, cabazita-Sr, cabazita-Mg, levyna-Ca, levyna-Na, bellbergita, erionita-Ca, erionita-K, erionita-Na, offretita, wenkita, faujasita-Ca, faujasita-Mg, faujasita-Na, maricopaïta, mordenita, dachiardita-Ca, dachiardita-Na, epistilbita, ferrierita-K, ferrierita-Mg, ferrierita-Na i bikitaïta.

## Formació i jaciments

La willhendersonita va ser descoberta a la pedrera Vispi, a San Venanzo (Província de Terni, Úmbria, Itàlia) com a mineral secundari format com un producte d'alteració hidrotermal de baixa temperatira en laves basàltiques potàssiques. També ha estat descrita a Alemanya, Àustria, els Estats Units i altres indrets d'Itàlia.
Sol trobar-se associada a altres minerals com: phil·lipsita, thomsonita, apofil·lita, melilita, gismondina, cabazita, ettringita i taumasita.

## Referències

* 1 2 3 «Willhendersonite» (en anglès). Mindat. [Consulta: 7 novembre 2015].
* 1 2 3 «Willhendersonite» (en anglès). Handbook of Mineralogy. Arxivat de l'original el 8 de maig 2019. [Consulta: 2 juny 2018].
# Vixniovka (Volgograd)

* Per a altres significats, vegeu «Vixniovka».
Vixniovka (en rus: Вишнёвка) és un poble (un possiólok) de l'óblast de Volgograd, a Rússia, segons el cens del 2021 tenia 1.118 habitants. Pertany al districte municipal de Pal·làssovka.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Alhaurín el Grande

Alhaurín el Grande és un municipi d'Andalusia, a la província de Màlaga.

## Barriades i Pedanies

Està format per les barriades del Chorro, el Bajondillo, San Isidro, la Fama y la Paca, i la Pedania de Villafranco del Guadalhorce i altres com "El huerto sopa", "El huerto Mateo", "La huerta de Burgos" i "Las huertas altas".

## Personatges

* Antonio Tejero, Guardia Civil líder dels colpistes del 23-F (1932-).
* Gerald Brenan, va morir a Alhaurín el Grande.
* Juan Martín Serón, primer alcalde en la història d'Alhaurín el Grande en ser processat per corrupció urbanística, cèlebre per frases com "Habré podido meter la pata, pero no la mano", "Eso es lo que está consiguiendo la república bananera de Zapatero".
# Barraca del camí del Mas Roig V

La Barraca del camí del Mas Roig V és una obra del Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

És, en realitat, una barraca de planta rectangular, que la casella li confereix un aspecte exterior circular. Està orientada al sud. Presenta un portal capçat amb llinda i arc de descàrrega. La barraca presenta a la seva esquerra una acumulació de pedra sobrera que li dona una aparença de gran construcció. A l'interior hi ha una falsa cúpula tancada amb una llosa amb una alçada màxima de 3'56m. La cambra interior és rectangular i mesura 2m de fondària i 3'34m d'amplada.
A l'interior hi ha també una menjadora i un cocó.

## Referències

* 1 2 «Barraca del camí del Mas Roig V». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].
# DDG

DDG té els següents significats:
* Diari de Girona, diari d'informació general editat a Girona
* DuckDuckGo, motor de cerca d'internet
* David de Gea, futbolista espanyol
* Drop Dead, Gorgeous, grup musical de post-hardcore de Denver, als Estats Units
* Societat Dermatològica Alemanya (del seu nom en alemany Deutsche Dermatologische Gesellschaft), associació científica dedicada a la dermatologia d'Alemanya
* DDG Hansa (de l'acrònim en alemany Deutsche Dampfschifffahrts-Gesellschaft), empresa naviliera històrica d'Alemanya
* DDG també s'utilitza en el número de gallardet per a destructor amb míssils guiats, vaixell destructor proveït de míssils guiats
# Baqueira-Beret

Baqueira Beret (nom comercial) és una estació d'esquí situada a Catalunya, concretament a les comarques de la Vall d'Aran i del Pallars Sobirà, subdivisió Vall d'Àneu als Pirineus. A partir de la creació de l'estació, es va originar al voltant un nucli urbà de nova formació, Vaquèira, amb tota mena de serveis (hotels, apartaments, farmàcies...).
L'estació està dividida en quatre zones: Vaquèira, Beret, Baciver i la Bonaigua. Les quatre sumen 153 km de pistes. És l'estació amb més quilòmetres esquiables de Catalunya i la tercera dels Pirineus (Aramón, a l'Aragó, és la primera, i Grand Valira, a Andorra, la segona). Té un domini esquiable de 2166 hectàrees (el més gran dels Pirineus).
L'estació fou fundada pels volts de l'any 1964 per Jorge Jordana de Pozas i Luis Arias.
Per a la temporada 2014-15, en la qual Baqueira va celebrar 50 anys, l'estació va inaugurar tres remuntadors nous: un telecadira de quatre places (Jesús Serra) i dos teleesquís (Saumet i Stadium). Totes les novetats van ser al sector de Beret.
La temporada 2018-2019 s'inaugurà un nou sector anomenat Baciver, que engloba els teleesquís Saumet i Baciver. Aquesta ampliació va fer que la cota màxima de l'estació deixés de ser el Tuc de Dossau (2.510m) per passar a ser el Cap de Baciver a 2.610m d'altitud.

## Descripció

Situada a les parts més elevades de les comarques de la Vall d'Aran (Naut Aran), i del Pallars Sobirà (Vall d'Àneu).
L'orientació atlàntica i de vessant nord de l'estació fa que disposi durant tota la temporada d'abundants precipitacions i de baixes temperatures que asseguren gruixos de neu importants.

## Serveis

A més dels serveis habituals (escola d'esquí, lloguer de material, restaurants i cafeteries, atenció mèdica, etc.), disposa d'una important oferta d'allotjament en hotels i apartaments, així com pista de gel, piscina climatitzada, botigues d'esport i comerços en general, discoteca... L'oferta gastronòmica d'aquesta zona turística uneix la tradició de la cuina francesa amb les especialitats locals.

## Referències

* ↑ Vielha.es: Arxivat 2009-08-19 a Wayback Machine. Baqueira Beret.

## Enllaços externs

* Baqueira-Beret - Lloc web oficial
# Ca l'Olivella de Font Clara

Ca l'Olivella és una masia prop del poble de Lavern, vora la carretera de Sant Sadurní (Alt Penedès) protegit com a bé cultural d'interès local. És una casa aïllada composta de soterrani, planta baixa i dos pisos. Està coberta a quatre aigües amb un terrat central i torre rematada per una balustrada. La façana és de composició simètrica amb quatre balcons d'un portal al primer pis. Al segon, hi ha finestres d'arc de mig punt. La teulada és amb ràfec amb permòdols. Ca l'Olivella sorgeix al segle xvi, dins del context de la creació de nous masos (les propietats d'origen pagès), amb la venda per part de la monarquia a comerciants o pagesos adinerats sorgits de la sentència de Guadalupe. Es va refer posteriorment en estil eclèctic.

## Notes

* ↑ «Ca l'Olivella». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 setembre 2015].
# William Samuel Verplanck Junior

William Samuel Verplanck Junior (Plainfield, Nova Jersey 16 de gener de 1916 - Knoxville (Tennessee), 30 de setembre de 2002) va ser un psicòleg nord-americà. Dirigí una sèrie d'experiències significatives en el camp de l'etologia, la psicologia experimental, i en particular a l'àmbit del conductisme radical.

## Articles científics

* Verplanck, W.S. (1942) The development of discrimination in a simple locomotor habit. Journal of Experimental Psychology, 31, 441-464.
* Berry, R.N., Verplanck, W.S., and Graham, C.H. (1943) The reversal of discrimination in a simple running habit. Journal of Experimental Psychology, 32, 325-334.
* Verplanck, W.S. (1946) The effects of paredrine on night vision test performance. (Bur. Med. Surg., 1944; Publ. Bd., N. 23049) Washington, D.C.: U.S. Dept. Commerce, 14.
* Verplanck, W.S. (1946) Comparative study of adaptometers. (Bur. Med. Surg., 1942, Publ. Bd. No. 23050) Washington, D.C.: U.S. Dept. Commerce, 34.
* Verplanck, W.S. (1946) Night vision testing on members of crew of the U.S.S. New Jersey (Bur. Med. Surg., 1943; Publ. Bd. No. 23072) Washington, D.C.: U.S. Dept. Commerce, 9.

## Referències

* ↑ http://www.ncbi.nlm.nih.gov/pmc/articles/PMC2733434/pdf/behavan00032-0033.pdf
* ↑ http://psycnet.apa.org/journals/amp/58/6-7/491/
* ↑ http://web.utk.edu/~wverplan/biblio01.html Arxivat 2008-07-23 a Wayback Machine.
* ↑ http://web.utk.edu/~wverplan/biblio02.html Arxivat 2008-07-06 a Wayback Machine.
# Descobriment

Un descobriment és l'observació nova o original d'algun aspecte de la realitat, normalment un fenomen natural; la troballa o manifestació del que estava ocult i secret o era desconegut.
En el curs de la innovació científica, les més transcendents teories científiques i els majors descobriments en altres àmbits no són obra personal d'un geni, sinó que van ser desenvolupats per diverses persones, sigui en equip o per la suma d'esforços successius d'individus o grups humans. En la majoria dels casos, no són èxits que es deguin a la serendipitat o a l'atzar, sinó fruit de processos d'investigació o exploració sistemàtica conscient molt perllongats en el temps.
També es pot denominar descobriment la descripció de les primeres incursions de gent d'una cultura en l'ambient geogràfic i cultural d'una altra. La cultura occidental ha usat el terme per a emfatitzar la importància en la història del món de l'exploració lligada a l'expansió d'Europa cap a la resta del món. El descobriment de cada continent, illa i accident geogràfic, per part de viatgers, exploradors, conqueridors i colonitzadors europeus, va conduir a la noció que els aborígens van ser descoberts, independentment del fet que ja estiguessin allí des de feia segles o fins i tot mil·lennis. Sol denunciar-se que el terme té un caire endocèntric i etnocèntric en el llenguatge i el pensament.

## Exemples de descobriments

* El model de l'electró per Joseph John Thomson
* L'estructura de l'ADN
* Els quàsars
* El foc
* L'agricultura, en la denominada Revolució neolítica
* El descobriment que la Terra no és plana, s'atribueix sovint a Eratòstenes, que va mesurar la grandària de la Terra basant-se en l'absència d'ombra en el solstici d'estiu en el tròpic de Càncer. Altres civilitzacions tenen descobriments similars. En realitat, la curvatura de la superfície de la Terra és observable de forma bastant òbvia (per exemple, quan una nau sobrepassa l'horitzó, primer en desapareix el buc i després el pont o les veles; o el fet que perdem de vista la base d'una muntanya si ens n'allunyem molt).
* El descobriment que la Terra no és el centre de l'univers (Teoria geocèntrica, Copèrnic, Galileu, Kepler, Newton).
Hom dona el nom d'Era dels descobriments al període de trànsit entre l'edat mitjana i l'edat moderna en què es van fer multitud de descobriments geogràfics, com el descobriment d'Amèrica.
A la fi de l'edat moderna i en plena Edat Contemporània es van produir els descobriments d'Austràlia, de les fonts del Nil, de l'Antàrtida, de les fites geogràfiques en les exploracions polars (pol Nord i pol Sud) i l'ascensió a les muntanyes més altes de la Terra (l'Everest, el K2, el Kanchenjunga, etc.) i l'escalada de vies d'especial dificultat.
Finalment, l'exploració submarina i l'exploració espacial són dos nous camps per als descobriments.

## Vegeu també

* Invent
* Descoberta
# Alhassane Keita

Alhassane Keita (Conakry, 26 de juny de 1983) és un futbolista de Guinea de la dècada de 2000 que juga com a davanter.

## Trajectòria

El 2004 va jugar a les files del FC Zuric. Va abandonar l'Axpo Super League com a màxim golejador en la temporada 2005-2006 amb 20 gols. El guineà marcà 58 gols en cinc temporades i mitja a Suïssa. Keita va jugar per al club de l'Aràbia Saudita Al-Ittihad.
Va formar part de l'equip de la Copa d'Àfrica de Nacions 2004, que va acabar segon en el seu grup durant la primera ronda de la competició, però després caigué en quarts de final contra Mali.
El 20 de juny del 2008 es va concretar el seu fitxatge pel Reial Mallorca, arribant amb la carta de llibertat i amb una duració de contracte de 5 anys.
Keita és un jugador que se’l coneix per la seva rapidesa i per la seva bona tècnica en la definició de les jugades. En la seva primera temporada com mallorquinista Keita prometia igualar el seu màxim registre golejador; 20 dianes però va tenir més complicacions de les desitjades i no acabava d'entrar en els plans del tècnic andalús, Gregorio Manzano. No obstant això, Keita va demostrar en la Copa del Rei que en poc temps era capaç de donar la volta al marcador pel que l'africà es consagrava com el jugador més desequilibrant del planter. En Lliga, va marcar 5 gols i encara que no va ser titular més que en tres ocasions, va jugar en 24 partits.
Just l'últim dia del mercat de fitxatges de la lliga espanyola, el 31 d'agost 2010, s'oficialitzà la seua cessió per una temporada al Reial Valladolid. Posteriorment jugà al FC St. Gallen.

## Referències

* ↑ El Mallorca anuncia el fichaje del guineano Alhassane Keita - Diari Marca (castellà)
* ↑ El Mallorca cedeix a Keita al Valladolid (castellà)

## Enllaços externs

* Perfil de Keita a Transfer Markt (anglès)
* Perfil de Keita a Goal
# Barraca del camí del Mas Roig VIII

La Barraca del camí del Mas Roig VIII és una obra del Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

És una sòlida barraca de planta rectangular, exempta i orientada a l'ESE. A la seva façana frontal hi ha un contrafort per tal d'apuntalar-la. El seu portal és dovellat i la cornisa horitzontal és coronada amb pedres al rastell. A la part posterior hi ha una escaleta per accedir a la coberta, que és acabada amb pedruscall.
La seva planta interior és rectangular i mesura 1'85m de fondària i 4m d'amplada. Està coberta amb una falsa cúpula que tapa amb diverses lloses. S'observa també una menjadora i un cocó.

## Referències

* 1 2 «Barraca del camí del Mas Roig VIII». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].
# DDR2 SDRAM

DDR2 és un tipus de memòria RAM. Forma part de la família SDRAM de tecnologies de memòria d'accés aleatori, que és una de les moltes implementacions de la DRAM.
Els mòduls DDR2 són capaços de treballar amb 4 bits per cicle, és a dir 2 d'anada i 2 de tornada en un mateix cicle millorant substancialment l'amplada de banda potencial sota la mateixa freqüència d'una DDR SDRAM tradicional (si una DDR a 200 MHz reals lliurava 400 MHz nominals, la DDR2 per aquests mateixos 200 MHz reals dona 800 MHz nominals). Aquest sistema funciona a causa que dins de les memòries hi ha un petit buffer que és el que guarda la informació per després transmetre-fora del mòdul de memòria, aquest buffer en el cas de la DDR convencional treballava prenent els 2 bits per transmetre'ls en 1 només cicle, el que augmenta la freqüència final. En les DDR2, el buffer emmagatzema 4 bits per després enviar-los, el que al seu torn redobla la freqüència nominal sense necessitat d'augmentar la freqüència real dels mòduls de memòria.
A totes les memòries DDR haurien de venir indicada la latència o temps de resposta, indicat amb l'índex CL (7,8,9 fins a 11). Com a referència genèrica a un índex CL mes baix mes ràpida es la resposta,sempre mesurada en cicles de BUS. (Això implica que en temps reals (Nanosegons) l'accés a les dades es mes ràpid en un CL9 a 1333Mhz que en un CL11 a 1600Mhz).

## Comparació gràfica entre memòries DDR SDRAM, DDR2 i DDR3

Les memòries DDR2 tenen majors latències que les aconseguides amb les DDR convencionals, cosa que perjudicava el seu rendiment. Reduir la latència en les DDR2 no és fàcil. El mateix fet que el buffer de la memòria DDR2 pugui emmagatzemar 4 bits per després enviar és el causant de la major latència, pel fet que es necessita més temps de "escolta" per part del buffer i major temps de treball per part dels mòduls de memòria, per recopilar aquests 4 bits abans de poder enviar la informació.
# CSMV

«CSMV» té aquests significats:
* Conservatori Superior de Música Joaquín Rodrigo, conservatori de València
* Conservatori Superior de Música de Vigo, conservatori a Vigo
* Comitè de Seguretat de Medicaments Veterinaris, òrgan pertanyent a l'Agència Espanyola de Medicaments i Productes Sanitaris
* Community of St Mary the Virgin, comunitat anglicana establerta a Oxfordshire
* Commission scolaire Marie-Victorin, comissió escolar quebequesa
# Waterville

«Waterville» té aquests significats:
* Waterville (Iowa)
* Waterville (Irlanda), localitat irlandesa del Comtat de Kerry
* Waterville (Kansas)
* Waterville (Maine)
* Waterville (Minnesota)
* Waterville (Nova York)
* Waterville (Ohio)
* Waterville (Vermont)
* Waterville (Washington)
* Waterville Valley, localitat estatunidenca de Nova Hampshire